Public procurement notice: Contract Notice
Published: 2019-03-06
Buyer: Fővárosi Közterület-fenntartó Zártkörűen Működő Nonprofit Részvénytársaság
Country: HU
Contract type: Services
Procedure: Open procedure
CPV classification: 72221000: Business analysis consultancy services
Submission deadline: 2019-04-04
Award criteria: The most economic tender

Technical requirements: A beszerzési eljárás célja az Ajánlatkérőnél kialakított társasági folyamatok vizsgálata, az adminisztratív túlterhelések, a hatékonysági tartalékok kimutatása, a kockázatok, duplikációk beazonosítása és jelzése. A cél egy optimális adminisztrációs és ügykezelési jövőkép kialakítása, a követendő fejlesztési terv és menetrend meghatározásával, különös tekintettel a folyamatokhoz kapcsolódó informatikai rendszerek jövőbeni továbbfejlesztési lehetőségeinek vizsgálatára.
A beszerzési eljárás célja az Ajánlatkérőnél, mint hulladékgazdálkodási közszolgáltatást végző Társaságnál kialakított társasági folyamatok vizsgálata, az adminisztratív túlterhelések, a hatékonysági tartalékok kimutatása, a kockázatok, duplikációk beazonosítása és jelzése. A cél egy optimális adminisztrációs és ügykezelési jövőkép kialakítása, a követendő fejlesztési terv és menetrend meghatározásával, különös tekintettel a folyamatokhoz kapcsolódó informatikai rendszerek jövőbeni továbbfejlesztési lehetőségeinek vizsgálatára.
Így a fentieknek megfelelően az Ajánlattevő feladata az Ajánlatkérő üzleti- és rendszerfolyamatainak átvilágítása, a társasági folyamatok feltérképezése, az azokban található redundanciák, felesleges lépések, kontrollhiányosságok és más folyamatszervezési gyengeségek megszűntetésére vonatkozó javaslattétel. Szükséges a szervezet folyamataiban található anomáliák felderítése, a folyamatok megváltoztatásához szükséges akciók meghatározása. A több mint 3000 főt foglalkoztató, több mint 600 db célgépet üzemeltető, és a 15 milliárd Forintot meghaladó jegyzettőkével rendelkező Ajánlatkérő tevékenységében előforduló adminisztratív és irányítási folyamataira fókuszálva szükséges a GAP elemzést megvalósítani, elsősorban az azonnal érzékelhető eredményekre koncentrálva.
Jelen beszerzési eljárás keretében meghatározott feladatokat a vállalati működés három eleme (Üzleti folyamatok, Végrehajtó szervezet és az IT támogatottság) köré építve kell megvalósítani a következőkben részletezett lépések mentén. A feladat elvégezhető más struktúrában is, amennyiben azt az Ajánlattevő hatékonyabbnak látja, azonban a felsorolt három területet érintenie kell a vizsgálatnak.
A leszállított eredménytermékek mindegyikének alkalmasnak kell lennie arra, hogy Ajánlatkérő menedzsmentje a szükséges döntéseket meghozza, és alapjául szolgálhat a változtatások további tervezéséhez. Az egyes eredménytermékeket minden esetben a nyertes Ajánlattevőnek vezetői workshop keretében szükséges prezentálnia.
1. Koncepcionális előkészítés: A stratégiai célokból és tulajdonosi igényekből levezetett magas szintű üzleti elvárások felmérése és rendszerbe foglalása, szabályozói környezet vizsgálata, vezetői víziók és igények felmérése.
2. Helyzetfelmérés: A Helyzetfelmérés során a feladat az üzleti folyamatok, szervezeti kompetenciák és az IT támogatottság felmérése, a koncepcionális előkészítés során tapasztaltak figyelembevételével.
3. Célállapot meghatározása: Javaslattétel a műszaki leírás 3. pontban felsorolt területek folyamatainak optimalizálására nemzetközi benchmark alapján, különös tekintettel az európai, európai uniós legjobb gyakorlatra. Adminisztrációs területeknél megfelelő a benchmarknak más hazai közműszolgáltató megoldása is, melyeknek az ügykezelése hasonló nagyságrendben valósul meg az Ajánlatkérőéhez.
4. GAP elemzés: A célállapot és a jelenlegi működést összevetve az eltérés azonosítása folyamatok, szervezet és IT támogatottság területén.
5. Fejlesztési terv elkészítése: A 3. pontban felsorolt területekre lebontott struktúrában fejlesztési terv elkészítése és elfogadtatása a menedzsmenttel. A GAP lista alapján megrendelői prioritások felállítása, a végrehajtandó fejlesztések kiválasztása és javasolt ütemezése, a projekteket összefogó program kidolgozása és kereteinek felállítása. Az átalakítási javaslatokat priorizálni szükséges a változás mértéke és a folyamat változtatásának időszerűsége alapján.
Ajánlatkérő jelen eljárásban nem alkalmaz opcióra vonatkozó előírást, azonban a hirdetmény karakterkorlátja miatt kénytelen ezen rovatban megjelentetni további információkat.
2.1 Ajánlattevő által teljesített olyan, az ajánlati felhívás megküldésétől visszafelé számított 3 év (vizsgált időszak alatt befejezett, de legfeljebb 6 éven belül megkezdett) referenciák darabszáma, ami hulladékgazdálkodással foglalkozó közszolgáltató Társaságnál végzett bármilyen tanácsadói tevékenységre vonatkozott (legkedvezőbb: maximum 3 db) (darab), Súlyszám: 3
2.2. Ajánlattevő által teljesített olyan, az ajánlati felhívás megküldésétől visszafelé számított 3 év (vizsgált időszak alatt befejezett, de legfeljebb 6 éven belül megkezdett) referenciák darabszáma, ami hatékonyságnövelési vagy BPR vagy folyamat-optimalizáció területen elvégzett nemzetközi referenciamunka tevékenységre vonatkozott (legkedvezőbb: maximum 3 db) (darab), Súlyszám: 3
3. A II.2.7. pontban megadott teljesítési határidőhöz képesti csökkentés mértéke naptári napokban, az ajánlathoz csatolt megvalósítási ütemtervvel (szakmai ajánlat) alátámasztva. (legkedvezőbb: maximum 40 naptári nap), Súlyszám: 5
4. A szerződés teljesítésében részt vevő, az ajánlati felhívás III.1.3. M.2/A pontban alkalmasság minimumkövetelményként meghatározott szakember 36 hónapon felüli - hatékonyságnövelési vagy BPR vagy folyamat-optimalizáció területen szerzett - többlet szakmai tapasztalata (hónap) (legkedvezőbb: maximum 24 hónap), Súlyszám: 2

Eligibility requirements: Kizáró okok: Az eljárásban nem lehet ajánlattevő, alvállalkozó, és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1) és (2) bekezdésében foglalt kizáró okok bármelyike fennáll. Megkövetelt igazolási mód: A magyarországi letelepedésű ajánlattevő(k), valamint adott esetben az alkalmasság igazolásában részt vevő gazdasági szereplő(k) vonatkozásában a 321/2015. (X.30.) Kormányrendelet 1.§ - 16.§-ai szerint kell igazolni a Kbt. 62. § (1) és (2) bekezdésben foglalt kizáró okok fenn nem állását. A nem Magyarországon letelepedett ajánlattevő esetében az ajánlatkérő a 321/2015. (X.30.) Kormányrendelet 4. és 10. §-a szerinti igazolásokat és írásbeli nyilatkozatokat fogadja el. A Kbt. 67. § (4) bekezdése alapján az ajánlattevőnek nyilatkoznia kell, hogy a szerződés teljesítéséhez nem vesz igénybe a Kbt. 62. § (1) és (2) bekezdése szerinti kizáró okok hatálya alá eső alvállalkozót. A 321/2015. (X.30.) Kormányrendelet 15. § (1) bekezdése alapján az ajánlattevő az alkalmasság igazolásában részt vevő alvállalkozó vagy más szervezet vonatkozásában csak az egységes európai közbeszerzési dokumentumot köteles benyújtani a Kbt. 62. §-ban foglalt kizáró okok hiányának előzetes igazolása érdekében, figyelemmel a 321/2015. (X.30.) Kormányrendelet 3. § (3a) bekezdésére. 424/2017. (XII. 19.) Korm. rendelet 12. § (2) bekezdése alapján a kizáró okok fenn nem állása igazolásának körében nem kérhető a gazdasági szereplőtől olyan igazolás benyújtása, amelyet ugyanazon ajánlatkérő részére a gazdasági szereplő korábbi közbeszerzési eljárásban az EKR-ben elektronikus úton már benyújtott. Ebben az esetben a gazdasági szereplő nyilatkozik arról, hogy mely korábbi eljárásban benyújtott igazolást kéri figyelembe venni a bírálat során. Az ajánlatkérő attól függetlenül vizsgálja meg, hogy a korábban benyújtott igazolás megfelel-e az adott közbeszerzési eljárásban benyújtandó igazolásra irányadó tartalmi követelményeknek, hogy a korábbi igazolás adott esetben megjelöli, hogy azt mely közbeszerzési eljárásban való felhasználás céljára állították ki. A 321/2015. (X.30.) Korm. rendelet 13. §-a szerint a folyamatban lévő változásbejegyzési eljárás esetében az ajánlattevő az ajánlathoz köteles csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást. A kizáró okok fenn nem állását a minősített ajánlattevők hivatalos jegyzékében szereplő gazdasági szereplők a 321/2015. (X.30.) Korm. rendelet 30. § (2) bekezdésében és 31. § (1) bekezdésében foglaltak figyelembevételével igazolhatják. A Kbt. 64. § alapján élhet ajánlattevő az öntisztázás jogintézményével. A közös ajánlattevőknek külön-külön kell nyilatkozniuk a kizáró okokkal kapcsolatban és a szükséges igazolásokat is külön-külön kell csatolniuk.